Līgums Nr. FM VID 2024/236

“Dzeramā ūdens piegāde”

Rīgā Dokumenta datums ir tā elektroniskās parakstīšanas datums

 **Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_**, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk tekstā – Piegādātājs) no otras puses, abi kopā saukti arī kā Puses, bet atsevišķi – Puse, pamatojoties uz iepirkumaNr. FM VID 2024/236 “Dzeramā ūdens piegāde” rezultātiem, noslēdza šādu līgumu (turpmāk tekstā – Līgums):

1. **LĪGUMA PRIEKŠMETS**
	1. Pasūtītājs uzdod un Piegādātājs apņemas saskaņā ar Līguma un tā pielikumu noteikumiem veikt speciālas ūdens dzesēšanas un sildīšanas iekārtas komplektācijā ar glāžu turētāju (turpmāk – Iekārta), speciālo ūdens pudeļu uzglabāšanas stendu (turpmāk – Stends) piegādi, uzstādīšanu un nodošanu bezatlīdzības lietošanā, kā arī dzeramā dabīgā avota ūdens, kas iepildīts ne mazāk kā 18,9 litru polimēra pudelēs (turpmāk - Prece) piegādi.
	2. Preces, Iekārtu un Stendu tehniskā specifikācija ir noteikti Līguma 1.pielikumā, Preces cenas ir noteiktas Līguma 2.pielikumā un Preces piegādes vietas ir noteiktas Līguma 3.pielikumā.
2. **LĪGUMA SUMMA UN NORĒĶINU KĀRTĪBA**
	1. Līguma kopējā summa ir **9999,00 EUR** (deviņi tūkstoši deviņi simti deviņdesmit deviņi *euro* un 00 centi) bez pievienotās vērtības nodokļa (turpmāk – PVN). PVN tiek maksāts papildus saskaņā ar spēkā esošo nodokļa likmi.
	2. Preces cenā ir iekļautas visas izmaksas, kas saistītas ar Preces piegādes, Iekārtas un/vai Stenda piegādes un bezatlīdzības lietošanas nodrošināšanu, ieskaitot transporta izmaksas līdz Pasūtītāja norādītajai Preces piegādes/Iekārtas uzstādīšanas vietai, Preces/Iekārtas/Stenda izkraušanas (iekraušanas) izmaksas, Iekārtas uzstādīšanas (pievienošanas/atvienošanas) izmaksas, nodokļus, izņemot PVN, nodevas, nekvalitatīvas, bojātas un/vai Līguma, tā pielikuma prasībām neatbilstošas Preces apmaiņas izmaksas (ja tādas būs nepieciešamas), t.sk. arī derīguma termiņa laikā, Iekārtas uzturēšanas izmaksas, tajā skaitā nepieciešamo materiālu, tehniskā nodrošinājuma, periodisko profilaktisko apkopes darbu, remonta darbu izmaksas, Iekārtas nomaiņas izmaksas, ar neparedzētiem izdevumiem saistītas izmaksas, ar nepieciešamo atļauju saņemšanu no trešajām personām saistītās izmaksas, darbaspēka izmaksas un citas ar Preces piegādes un Iekārtas un/vai Stendu bezatlīdzības lietošanas nodrošināšanas savlaicīgu un kvalitatīvu izpildi saistītās izmaksas.
	3. Preces cena tiek noteikta, paredzot prognozējamo cenu svārstību risku, un ir nemainīga visā Līguma darbības laikā.
	4. Piegādātājs līdz katra mēneša 10.(desmitajam) datumam sagatavo un elektroniski nosūta Pasūtītājam uz elektroniskā pasta adresi FP.lietvediba@vid.gov.lv vai e-rēķinus uz e-adresi EINVOICE\_VID@ 90000069281 kopēju rēķinu par visām iepriekšējā kalendārajā mēnesī veiktajām Preces piegādēm, norādot visas Preces piegādes adreses un katrā piegādāto Preces vienību skaitu. E-rēķini ir sūtami uz eAdresi EINVOICE\_VID@ 90000069281. Ja Piegādātājs iesniedz elektronisko rēķinu, tam jāatbilst normatīvajos aktos noteiktajam formātam. Par minētās elektroniskā pasta adreses izmaiņām Pasūtītājs rakstveidā paziņo Piegādātājam un atsevišķi grozījumi Līgumā netiek veikti. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā punktā norādīto elektroniskā pasta adresi.
	5. Samaksu par Preces piegādi Pasūtītājs veic ar pārskaitījumu uz Līgumā norādīto Piegādātāja norēķinu kontu bankā 30 (trīsdesmit) dienu laikā pēc Līguma 2.4.apakšpunktā norādītā rēķina saņemšanas dienas.
	6. Par samaksas brīdi uzskatāms naudas pārskaitīšanas datums no Pasūtītāja norēķinu konta.
	7. Pasūtītājam nav pienākuma izlietot visu Līguma 2.1.apakšpunktā norādīto Līguma kopējo summu, pasūtot Preci līgumā noteiktajā kārtībā.
	8. Ja piemēroto sankciju dēļ Pasūtītājam nav tiesības veikt samaksu Piegādātājam par faktiski piegādāto Preces apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.4.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
3. **PRECES PIEGĀDES KĀRTĪBA**
	1. Piegādātājs par saviem līdzekļiem nodrošina savlaicīgu, Līguma nosacījumiem atbilstošas, Preces, Stenda, Iekārtu piegādi:
		1. Preces piegāde tiek veikta atsevišķu piegāžu veidā ne vēlāk kā 3 (trīs) darba dienu laikā no Līguma 9.9.1.apakšpunktā noteiktās Pasūtītāja pilnvarotā personas elektroniska Prece pasūtījuma nosūtīšanas dienas uz Līguma 9.9.2.apakšpunktā noteiktās Piegādātāja pilnvarotās personas elektroniskā pasta adresi. Preces piegādes adreses norādītas 3.pielikumā. Adreses var tikt mainītas vai papildinātas, adrešu maiņa nevar būt par pamatu izmaksu maiņai;
		2. Līguma 3.pielikuma 10.-20.punktā norādītajām adresēm Preču piegāde tiek veikta Pusēm savstarpēji saskaņojot piegādes laiku Preču pasūtīšanas dienā.
	2. Līguma 9.9.1.apakšpunktā noteiktā Pasūtītāja pilnvarotā persona elektroniski nosūtot Preces pasūtījumu uz Līguma 9.9.2.apakšpunktā noteiktā Piegādātāja elektroniskā pasta adresi, Preces pasūtījumā norāda: Preces nosaukumu, skaitu, piegādes adresi, kā arī norāda telpu un stāvu, kur jāveic piegāde.
	3. Pēc Līguma abpusējas parakstīšanas Piegādātājs piegādā un uzstāda Iekārtas un Stendus Pasūtītāja norādītajās telpās, savstarpēji saskaņojot Iekārtu uzstādīšanas laiku.
	4. Par Iekārtu uzstādīšanu un darbības testa pārbaudi Līguma 9.9.apakšpunktā norādītās Pušu pilnvarotās personas, vai Pasūtītāja darbinieks un Piegādātāja pilnvarotā persona, konkrētajā Līguma 3.pielikumā noteiktajā adresē, paraksta Iekārtas uzstādīšanas aktu.
	5. Gadījumā ja Pasūtītājam ir nepieciešams uzstādīt papildus Iekārtas un/vai Stendus vai samazināt uzstādīto Iekārtu un/vai Stendu skaitu, Līguma 9.9.1.apakšpunktā noteiktā Pasūtītāja pilnvarotā persona elektroniski nosūta Iekārtu un/vai Stendu uzstādīšanas pieprasījumu vai attiecīgi Iekārtu un/vai Stendu atteikuma pieprasījumu uz Piegādātāja elektroniskā pasta adresi:\_\_\_\_\_\_\_\_\_\_\_\_\_\_. Piegādātājs papildus pasūtītās Iekārtas un/vai Stendus uzstāda un nodod Pasūtītāja pilnvarotajai personai ar uzstādīšanas aktu vai noņem uzstādīto Iekārtu un/vai Stendu, izrakstot par to Iekārtu nodošanas aktu, ne vēlāk kā 3 (trīs) darba dienu laikā no katra attiecīgā pieprasījuma nosūtīšanas dienas. *(Līguma apakšpunkts tiks papildināts atbilstoši izvēlētā pretendenta piedāvājumam).*
	6. Pēc nepieciešamības Piegādātājs piegādā Preci arī citās Pasūtītāja struktūrvienībās Rīgā un visā Latvijas Republikas teritorijā ārpus Rīgas robežām, piegādes adresi elektroniski saskaņojot ar Līguma 9.9.1.apakšpunktā noteikto Pasūtītāja pilnvaroto personu.
	7. Piegādātājs nodrošina un veic piegādātās Preces izkraušanas darbus Preces piegādes adresē Pasūtītāja pilnvarotās personas norādītajā vietā.
	8. Preces piegāde tiek uzskatīta par veiktu katras attiecīgās Preces piegādes pavadzīmes abpusējas parakstīšanas dienā.
	9. Saņemot Preci, Pasūtītāja pilnvarotā persona pārbauda saņemtās Preces atbilstību Līguma nosacījumiem un salīdzina saņemtās Preces vienību skaitu, kas norādīts Preces piegādes pavadzīmē un elektroniski nosūtītajā Preces pasūtījumā.
	10. Izbeidzoties Līguma termiņam vai pārtraucot Līgumu pirms termiņa, Pasūtītājs nodod Piegādātājam ar Iekārtu nodošanas aktu Līgumā noteiktajā kārtībā uzstādītās Iekārtas.
4. **PRECES, IEKĀRTAS UN STENDU KVALITĀTES PRASĪBAS**
	1. Piegādātājs nodrošina, ka piegādātā Prece ir kvalitatīva un jauna, derīga un droša lietošanai, tā nerada apdraudējumu personu veselībai, atbilst Līguma nosacījumiem un Latvijas Republikas spēkā esošo saistošo normatīvo aktu prasībām, kas regulē pārtikas produktu ražošanu un apriti.
	2. Piegādātājs nodrošina un garantē, ka piegādātā Prece atbilst Ministru kabineta 2015. gada 15. decembra noteikumiem Nr.736 “Noteikumi par dabīgo minerālūdeni un avota ūdeni”, Preces iepakojums (ūdens pudeles un korķi) atbilst Ministru kabineta 2011. gada 19. oktobra noteikumiem Nr.808 “Noteikumi par materiāliem un izstrādājumiem, kas paredzēti saskarei ar pārtiku” un Iekārtas atbilst Ministru kabineta 2016. gada 12. aprīļa  noteikumiem Nr.209 “Iekārtu elektrodrošības noteikumi”.
	3. Ja saņemtā Prece un/vai Iekārta un/vai Stends neatbilst Līguma, tā pielikuma prasībām un/vai Preces un/vai Iekārtas un/vai Stenda pasūtījumam (Preces un/vai Iekārtas un/vai Stenda kvalitātes, kvantitātes u.c. neatbilstības), Līguma 9.9.1.apakšpunktā noteiktā Pasūtītāja pilnvarotā persona Preci un/vai Iekārtu un/vai Stendu nepieņem un pavadzīmi neparaksta, un 1 (vienas) darbdienas laikā no neatbilstošas Preces un/vai Iekārtas un/vai Stenda saņemšanas dienas nosūta Līguma 9.9.2.apakšpunktā noteiktajai Piegādātāja pilnvarotajai personai uz elektroniskā pasta adresi argumentētu pretenziju.
	4. Ja piegādātās Preces derīguma termiņā tiek konstatēta Preces kvalitātes neatbilstība vai Precei konstatēts bojājums, kas nav radies Pasūtītāja vainas dēļ (Pasūtītājs ir ievērojis Preces glabāšanas prasības), Līguma 9.9.1.apakšpunktā noteiktā Pasūtītāja pilnvarotā persona sastāda motivētu pretenziju un nosūta to Līguma 9.9.2.apakšpunktā noteiktajai Piegādātāja pilnvarotajai personai uz elektroniskā pasta adresi.
	5. Piegādātās Preces derīguma termiņā Piegādātājs par saviem līdzekļiem novērš piegādātās Preces trūkumus un/vai neatbilstību Līguma, tā pielikumu prasībām, un/vai elektroniski nosūtītam Preces pasūtījumam, apmainot to pret jaunu, Līguma un tā pielikumu prasībām atbilstošu Preci, kura ir norādīta Līguma 3.pielikuma 1.-9.punktā, 3 (trīs) darba dienu laikā no dienas, kad Pasūtītāja pilnvarotā persona ir nosūtījusi argumentētu pretenziju uz Līguma 9.9.2.apakšpunktā noteikto Piegādātāja pilnvarotās personas elektroniskā pasta adresi. Līguma 3.pielikuma 10.-20.punktā norādītajām adresēm Preču apmaiņa tiek veikta Pusēm savstarpēji saskaņojot apmaiņas laiku.
	6. Ja uzstādītajām Iekārtām tiek konstatēts bojājums, kas radies, Pasūtītājam lietojot Iekārtas saskaņā ar lietošanas instrukciju, Pasūtītāja pilnvarotā persona nosūta Iekārtas bojājuma pieteikumu uz Piegādātāja elektroniskā pasta adresi \_\_\_\_\_\_\_\_\_\_\_\_\_. Piegādātājs 3 (trīs) darba dienu laikā no Iekārtas bojājuma pieteikuma nosūtīšanas dienas novērš Iekārtas bojājumu vai apmaina bojāto Iekārtu pret citu lietošanai derīgu, labā tehniskā stāvoklī esošu Iekārtu. *(Līguma apakšpunkts tiks papildināts atbilstoši izvēlētā pretendenta piedāvājumam).*
	7. Piegādātājs par saviem līdzekļiem divas reizes gadā veic Pasūtītāja lietošanā esošo Iekārtu tehnisko apkopi. Iekārtu tehniskā apkope tiek veikta Pusēm savstarpēji saskaņojot apmaiņas laiku.
5. **PUŠU ATBILDĪBA**
	1. Par Preces piegādes termiņu nokavējumu Pasūtītājs prasa un Piegādātājs maksā līgumsodu 0,1 % (procenta viena desmitā daļa) apmērā no kavētā maksājuma summas bez PVN par katru nokavējuma dienu. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no kavētā maksājuma summas.
	2. Par Līguma 4.5.apakšpunktā norādītās Preces apmaiņas termiņa neievērošanu, Pasūtītājs prasa un Piegādātājs maksā līgumsodu 10,00 EUR (desmit *euro* un 00 centi) apmērā par katru nokavējuma dienu līdz Preces apmaiņas veikšanai. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10 % (desmit procenti) no attiecīgās Preces ar bojājumiem pavadzīmē norādītās summas bez PVN.
	3. Par Līguma 4.6.apakšpunktā norādītās Iekārtas bojājumu novēršanas vai apmaiņas termiņa neievērošanu, Pasūtītājs prasa un Piegādātājs maksā līgumsodu 10,00 EUR (desmit *euro* un 00 centi) apmērā par katru nokavējuma dienu līdz Preces pilnīgai bojājumu novēršanas vai apmaiņas veikšanas dienai. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10 % (desmit procenti) no attiecīgās Iekārtas ar bojājumiem pavadzīmē norādītās summas bez PVN.
	4. Par Līguma 2.5.apakšpunktā norādītā rēķina samaksas termiņa neievērošanu, Piegādātājs prasa un Pasūtītājs maksā līgumsodu 0,1% (viena desmitā daļa procenta) apmērā no kavētā maksājuma summas bez PVN par katru nokavēto dienu. Saskaņā ar šo apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no kavētā maksājuma summas.
	5. Par Līguma 8.1.apakšpunktā norādīto ziņu prettiesisku izpaušanu Pasūtītājs prasa un Piegādātājs maksā līgumsodu 100,00 EUR (viens simts *euro* un 00 centi) apmērā par katru gadījumu.
	6. Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.
	7. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
	8. Par Līgumā noteikto nosacījumu pārkāpumu Pasūtītājs Piegādātājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Piegādātājam 1 (viena) mēneša laikā sniegt atbildi par savu izvēli – līgumsodu ietvert nākamajā Pasūtītājam maksājamā summā (dzēst ieskaita veidā) vai nomaksāt vienā mēnesī, nepārsniedzot Līguma spēkā esamības termiņu.
	9. Ja Piegādātājs izvēlas līgumsodu dzēst ieskaita veidā, tad Piegādātājs, izrakstot rēķinu, rēķinā norāda kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu.
	10. Ja Piegādātājs neveic aprēķinātā līgumsoda samaksu Līguma 5.7.apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.
	11. Līgumsodu samaksa neatbrīvo Piegādātāju no pārējo Līguma saistību izpildes un zaudējumu atlīdzināšanas pienākuma.
6. **LĪGUMA DARBĪBAS TERMIŅŠ**
	1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
	2. Līgums ir spēkā līdz Pušu saistību pilnīgai izpildei.
	3. Līguma darbības termiņš ir no 2025. gada 2. janvāra līdz 2027. gada 31. decembrim vai līdz brīdim, kad Pasūtītājs ir izlietojis Līguma 2.1.apakšpunktā noteikto Līguma kopējo summu, atkarībā no tā, kurš no nosacījumiem iestājas pirmais.
	4. Pusēm ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstveidā paziņojot par to otrai Pusei.
	5. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstveidā paziņojot par to Piegādātājam:
		1. ja atbilstoši Starptautisko un Latvijas Republikas nacionālo sankciju likumam Līguma 9.4.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
		2. ja uz Piegādātāju Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
	6. Neskatoties uz Līguma izbeigšanu vai Līguma 6.3..apakšpunktā noteikto nosacījumu iestāšanos, Līgums paliek spēkā attiecībā uz Līgumā noteikto garantijas noteikumu izpildi, izņemot Līguma 6.5..apakšpunktā noteikto gadījumu. Līguma izbeigšana neietekmē pienākumu veikt samaksu par faktiski piegādāto Preci Līguma darbības laikā, izņemot Līguma 2.9.apakšpunktā noteikto gadījumu.
7. **NEPĀRVARAMA VARA**
	1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
	2. Par nepārvaramu varu netiek uzskatīti Piegādātāja darbinieku nepieejamība darba nespējas vai citu iemeslu dēļ vai Pakalpojuma sniegšanas kavējumi (ja vien minētās problēmas tieši neizriet no nepārvaramas varas).
	3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstveidā, bet ne vēlāk kā 10 (desmit) darba dienu laikā pēc šādu apstākļu iestāšanās, un paziņojumam, nepieciešamības gadījumā, jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu
	4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības izbeigt Līgumu sakarā ar tā izpildīšanas neiespējamību.
	5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstveidā vienojoties.
8. **INFORMĀCIJAS NEIZPAUŽAMĪBA**
	1. Piegādātājs apņemas visā Pušu sadarbības laikā, kā arī pēc tam neizpaust trešajām personām sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju, kā arī informāciju saistībā ar Pasūtītājam piegādāto Preci. Visa informācija, ko Pasūtītājs sniedz Piegādātājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstveida piekrišanas.
	2. Augstāk minētā informācija netiek uzskatīta par neizpaužamu, ja tā kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos un atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.
	3. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstveidā, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.
9. **CITI NOTEIKUMI**
	1. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
	2. Ja kādai no Pusēm tiek mainīts juridiskais statuss, Pušu pilnvarotās personas vai kādi Līgumā minētie Pušu rekvizīti – tālruņa numuri, elektroniskā pasta adreses, adreses u.c. šāda veida informācija, tad tā nekavējoties rakstveidā, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 7. (septītajā) dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darbdienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Šajā apakšpunktā minēto vēstuli no Pasūtītāja puses ir tiesīgs parakstīt patstāvīgās struktūrvienības vadītājs, vadītāja vietnieks vai persona, kura viņu aizvieto.
	3. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Piegādātājam nav tiesību atteikt grozījumu veikšanai Līgumā šādos gadījumos, kā arī Piegādātājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai. Piegādātājs brīdina Pasūtītāju par šādu apstākļu iestāšanos vismaz 1 (vienu) mēnesi iepriekš.
	4. Piegādātājs 2 (divu) darbdienu laikā rakstveidā informē Pasūtītāju:
		1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja Piegādātāja apakšuzņēmēja un tā dalībnieka dalībniekam, valdes vai padomes loceklim, patiesajam labuma guvējam, pārstāvēttiesīgai personai vai prokūristam, Piegādātāja dalībniekam, tā dalībniekam, valdes vai padomes loceklim, patiesajam labuma guvējam, pārstāvēttiesīgai personai vai prokūristam, Piegādātāja valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Piegādātājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas).
		2. ja mainās Piegādātāja vai apakšuzņēmēja dalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Piegādātāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Piegādātājs ir personālsabiedrība, un informācija par šajā apakšpunktā minētajām personām (tajā skaitā gan Piegādātāja, gan apakšuzņēmēja dalībnieka tā dalībnieka, valdes un padomes locekļiem, patiesā labuma guvējiem, pārstāvēttiesīgām personām vai prokūristiem) Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.
	5. Piegādātājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
	6. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	7. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikā spēkā esošajos normatīvajos aktos noteiktajā kārtībā.
	8. Par Līguma grozījumiem un papildinājumiem, izņemot Līguma 9.2.apakšpunktā noteikto gadījumu, un Līguma 3.pielikumā minēto adrešu maiņu un papildināšanu, Puses vienojas rakstveidā. Līguma grozījumi un papildinājumi pēc to abpusējas parakstīšanas kļūst par Līguma neatņemamām sastāvdaļām. Puses var veikt šādus būtiskus Līguma grozījumus – precizēt Līgumā noteikto Preces piegādes termiņu un norēķinu kārtību, ja šādu grozījumu nepieciešamību pamato objektīvi apstākļi vai, lai novērstu kļūdas.
	9. Puses vienojas, ka Līguma izpildē tiek norīkotas šādas Pušu pilnvarotās personas:
		1. no Pasūtītāja puses: Amats, vārds un uzvārds\_\_\_\_\_\_\_\_\_\_ (e-pasts:\_\_\_\_\_\_\_\_\_, tālr.:\_\_\_\_\_\_\_\_\_\_);
		2. 8.12.2. no Piegādātāja puses: Amats, vārds un uzvārds\_\_\_\_\_\_\_\_\_\_ (e-pasts:\_\_\_\_\_\_\_\_\_, tālr.:\_\_\_\_\_\_\_\_\_\_).
	10. Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.
	11. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstveida piekrišanas.
	12. Pasūtītāja un Piegādātāja (to pilnvaroto personu, kas noteiktas Līguma 9.9.apakšpunktā) savstarpējā sarakstē (arī pretenziju un Pasūtījumu nosūtīšana), kas saistīta ar Līguma izpildi, Puses izmanto e-pastu. E-pasta vēstule Pusēm ir saistoša tikai tad, ja vēstule sūtīta no Līguma 9.9.apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Piegādātāju par Līgumā noteikto termiņu neievērošanu, kā arī uzdevumu neizpildi.
	13. Līgums ir sagatavots latviešu valodā elektroniska dokumenta veidā un parakstīts ar drošu elektronisko parakstu.
10. **PUŠU REKVIZĪTI UN PARAKSTI**

|  |  |
| --- | --- |
| Pasūtītājs:**Valsts ieņēmumu dienests**Talejas iela 1, Rīga, LV-1978NMR kods: 90000069281PVN kods: LV90000069281Tālr.: 67122689E-pasts: vid@vid.gov.lvE-Adrese: \_DEFAULT@90000069281*Norēķinu rekvizīti:*Valsts kaseKods: TRELLV22Konta Nr.:LV26TREL2130056037000Ģenerāldirektor \_\_\_\_\_\_\_\_\_\_\_(\*paraksts) | Piegādātājs:**Nosaukums**AdreseNMR kods:PVN kods:Tālr.:E-pasts:E-Adrese:*Norēķinu rekvizīti:*KredītiestādeKods:Konta Nr.:Amats, vārds, uzvārds(\*paraksts) |

*DOKUMENTS IR PARAKSTĪTS ELEKTRONISKI*

*AR DROŠU ELEKTRONISKO PARAKSTU UN SATUR LAIKA ZĪMOGU*

**1.pielikums**

Līgumam Nr. FM VID 2024/236

Dokumenta datums ir tā

elektroniskās parakstīšanas datums

**Preces tehniskā specifikācija**

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_**, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Piegādātājs), no otras puses, abi kopā saukti arī kā Puses, bet atsevišķi – Puse, vienojas par šādu Preces tehnisko specifikāciju:

*Pielikums tiks papildināts saskaņā ar Pretendenta piedāvājuma 1.punkta“Tehniskais piedāvājums”1.tabulas 2.punktu un izvēlētā pretendenta piedāvājumu*

**Pušu paraksti:**

|  |  |
| --- | --- |
| **Pasūtītājs:** Ģenerāldirektor \_\_\_\_\_\_\_\_\_\_\_(\*paraksts) | **Piegādātājs:**Amats, vārds, uzvārds (\*paraksts) |

*DOKUMENTS IR PARAKSTĪTS ELEKTRONISKI*

*AR DROŠU ELEKTRONISKO PARAKSTU UN SATUR LAIKA ZĪMOGU*

**2.pielikums**

Līgumam Nr. FM VID 2024/236

Dokumenta datums ir tā

elektroniskās parakstīšanas datums

**Preces cenas**

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_**, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Piegādātājs), no otras puses, abi kopā saukti arī kā Puses, bet atsevišķi – Puse, vienojas par šādām Preces cenām:

*Pielikums tiks papildināts saskaņā ar Pretendenta piedāvājuma 2.punkta“Finanšu piedāvājums”2.tabulu un izvēlētā pretendenta piedāvājumu*

**Pušu paraksti:**

|  |  |
| --- | --- |
| **Pasūtītājs:** Ģenerāldirektor \_\_\_\_\_\_\_\_\_\_\_(\*paraksts) | **Piegādātājs:**Amats, vārds, uzvārds (\*paraksts) |

*DOKUMENTS IR PARAKSTĪTS ELEKTRONISKI*

*AR DROŠU ELEKTRONISKO PARAKSTU UN SATUR LAIKA ZĪMOGU*

**3.pielikums**

Līgumam Nr. FM VID 2024/236

Dokumenta datums ir tā

elektroniskās parakstīšanas datums

**Preces piegādes vietas**

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – Pasūtītājs), no vienas puses un

**\_\_\_\_\_\_\_\_\_\_\_\_\_\_\_\_**, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Piegādātājs), no otras puses, abi kopā saukti arī kā Puses, bet atsevišķi – Puse, vienojas par šādām Preces piegādes vietām:

|  |  |  |
| --- | --- | --- |
| **N.p.k.** | **Dzeramā ūdens piegāde** | **Piegādes adreses** |
| 1. | Daugavpils | Klusā iela 4A, Daugavpils |
| 2. | Jēkabpils | Draudzības aleja 2, Jēkabpils |
| 3. | Jelgava | Atmodas iela 19, Jelgava |
| 4. | Liepāja | Jūras iela 25/29, Liepāja |
| 5. | Ventspils | Dzintaru iela 22/9, Ventspils |
| 6. | Valmiera | Beātes iela 49, Valmiera  |
| 7. | Rīga | Talejas iela 1, Rīga |
| 8. | Rīga | Buļļu iela 74, Rīga  |
| 9. | Rēzekne | 18.novembra iela 16, Rēzekne |
| 10. | Rēzeknes MKP | Atbrīvošanas aleja 160c, Rēzekne |
| 11. | Zilupes MKP | Stacijas iela 2, Zilupe, Ludzas nov. |
| 12. | Grebņevas MKP | Grebņeva, Malnavas pag, Kārsavas nov. |
| 13. | Pāternieku MKP | Pāternieki, Piedrujas pag. Krāslavas nov.  |
| 14. | Daugavpils preču stacijas MKP | Piekrastes iela 32, Daugavpils |
| 15. | Terehovas MKP | Terehova, Zaļesjes pag. Zilupes nov. |
| 16. | Rīgas brīvostas MKP | Uriekstes iela 16, Rīga |
| 17. | Šķirotavas MKP | Krustpils 38b, Rīga |
| 18. | Lidostas MKP | Lidosta” Rīga” 10/1, Mārupes nov. |
| 19. | Liepājas ostas MKP  | Cukura iela 8/16, Liepāja |
| 20. | Ventspils MKP | Sarkanmuižas dambis 25a, Ventspils |

**Pušu paraksti:**

|  |  |
| --- | --- |
| **Pasūtītājs:** Ģenerāldirektor \_\_\_\_\_\_\_\_\_\_\_(\*paraksts) | **Piegādātājs:**Amats, vārds, uzvārds (\*paraksts) |

*DOKUMENTS IR PARAKSTĪTS ELEKTRONISKI*

*AR DROŠU ELEKTRONISKO PARAKSTU UN SATUR LAIKA ZĪMOGU*